Familie glo genader om Hertzog se beeld te verwyder – praag.co.za
Die beeld van die voormalige Eerste Minister James Barry Hertzog is verskuif na 'n nuwe plek en vervang met 'n reuse bronsbeeld van Nelson Mandela voor die Uniegebou in Pretoria.
Die onthulling deur Zuma kom 'n dag nadat die voormalige president in Qunu begrawe is.
James Barry Hertzog was premier van 1924 tot 1939.
President Zuma het gesê 'n volledige konsultasieproses is gevolg en in die gees van versoening het die verteenwoordigers van die Hertzog-familie ingestem dat sy standbeeld verskuif word na 'n ander plek in die Uniegebou om plek te maak vir Mandela se beeld.
Zuma het sy dankbaarheid teenoor die Hertzog -familie uitgespreek "vir hul begrip en samewerking".
Die beeld toon 'n glimlaggende Mandela, ​​nege meter hoog , wat oor die stad van Pretoria met uitgestrekte arms uitkyk.
Die standbeeld wat R8 miljoen gekos het, is geskep deur die Suid-Afrikaanse beeldhouers Andre Prinsloo en Ruhan Janse van Vuuren . Dit is op die Uniegebou se grasperk opgerig met 'n uitsig oor Arcadia.
In al die standbeelde wat gemaak is van Mandela, is hy besig om sy vuis te lig of sy arm uit te strek. "Dit is afgelei van die slagspreuk van die ANC," het Zuma gesê.
Zuma het daarop gewys dat hierdie standbeeld anders is omdat die figuur albei sy arms uitgestrek hou, "om almal in te sluit".
Zuma het gesê die Mandela-standbeeld is 'n konstante herinnering van Mandela se waardes van eenheid, versoening, deernis en Ubuntu.
"Die ooglopende werklikheid is dat voor 1994, sou daar geen standbeeld van Madiba by die Uniegebou gewees het nie," het Zuma gesê.
Zuma het aangekondig dat die setel van die regering bygevoeg is tot die lys van nasionale erfenisterreine.
Skrywer Karin RoodtGepubliseer op 17 Desember 2013 Kategorieë Nuus, Suider-AfrikaSleutelwoord James Barry Hertzog, nasionale erfenisterrein, Nelson Mandela, Uniegebou